stanford-oval/wikipedia huggingface dataset:
Michael Dudikoff
Elokuvat

| Vuosi | Elokuva | Rooli |
| --- | --- | --- |
| 2013 | G.I. Joe: Kosto | Quick Kick |
| 2013 | Olympos on valloitettu | Mr. Smith |
| 2003 | Stranded | Ed Carpenter |
| 2002 | Quicksand | Bill Turner |
| 2002 | Gale Force | Jared |
| 2001 | Ablaze | Daniels |
| 1999 | Fugitive Mind | Robert Dean |
| 1998 | Sekopäiden sirkus | Rusty |
| 1997 | Tappolista | Jersey Bellini |
| 1996 | Jersey Bellini – palkkionmetsästäjä | Jersey |
| 1995 | Sissipartio | Majuri Howard Toliver |
| 1994 | Chain of Command – salainen tehtävä | Merril Ross |
| 1992 | Teinibaretti | Daniel McDonald |
| 1990 | American Ninja 4 | Joe Armstrong |
| 1990 | Keskiyön pako | Lawson |
| 1989 | Kuoleman joki | John Hamilton |
| 1988 | Kovat sotilaat | luutnantti Jeff Knight |
| 1987 | American Ninja 2 | kersantti Joe Armstrong |
| 1986 | Teloittaja | kapteeni Matt Hunter |
| 1985 | American Ninja | Joe |
| 1985 | Radioaktiivisia unia | Marlowe Hammer |
| 1984 | Polttarit | Ryko |
| 1983 | Poikkeuksellista rohkeutta | Blastersin apulainen |
| 1982 | Tron | varusmies #2 |
| 1982 | Unelmien Hollywood | poika linja-autossa |
| 1982 | Vain rakkaudesta | nuorimies baarissa |
| 1981 | Pienet paholaiset | Willard |
| 1980 | Mustaa marmoria | Millien kotipoika |
Yksityiselämä

Dudikoff on ollut naimisissa Belle Dudikoffin kanssa vuodesta 2004 lähtien, ja parilla on kaksi lasta. Hän harrastaa myös kamppailulajeja, minkä hän aloitti aluksi aikidon parissa. Sittemmin Dudikoff on harrastanut pääosin brasilialaista jujutsua.
Aiheesta muualla

Kuvia tai muita tiedostoja aiheesta Michael Dudikoff Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki  Australia  Alankomaat  Puola 
Henkilöt:  Trove  Elonet 
Muut:  SNAC
Groove FM

| Groove FM |
| --- | --- |
 "Real Sound of Groove"
Perustettu:  6. tammikuuta 1999
Kuuluvuus: puolivaltakunnallinen
Helsinki: 102,8 MHz
Iisalmi: 89,5 MHz
Jyväskylä: 92,0 MHz
Kajaani: 91,3 MHz
Kankaanpää: 103,2 MHz
Kokkola: 104,3 MHz
Kristiinankaupunki: 105,1 MHz
Kuopio: 96,7 MHz
Lapua: 96,9 MHz
Mikkeli: 89,7 MHz
Parkano: 104,0 MHz
Pieksämäki: 102,2 MHz
Sastamala: 93,4 MHz
Savonlinna: 101,4 MHz
Tampere: 88,7 MHz
Vaasa: 89,1 MHz
Varkaus: 92,7 MHz
Ähtäri: 97,8 MHz
Ohjelmat ja juontajat
Funky Friday: pe 19–21
Soul Sunday: su 16–18
Mediatiedot
Omistaja:  Nelonen Media
Kuulijamäärä:  100 000 / viikko
supla.fi/groovefm
Internet-lähetys
Groove FM (vuosina 2019–2020 Groove FM Business) on suomalainen rytmimusiikkiin erikoistunut kaupallinen radiokanava, jonka omistaa Nelonen Media. Kanava soittaa soulia, funkia, bluesia ja jazzia, ja sillä on 100 000 viikoittaista kuulijaa.
Historia

Groove FM:n lähetykset alkoivat 6. tammikuuta 1999. Kanavan perusti sen alkuperäinen omistaja Oy P4 Finland Ab (myöh. Metroradio Finland Oy), ja ensimmäisenä kanavapäällikkönä toimi Harri Saksala. Lähetyksensä Groove FM aloitti Helsingissä, vuosina 1996–1999 toimineen Radio Stadin taajuudella 91,1 MHz. Kanava kuului myöhemmin myös Turun, Tampereen, Lahden, Kuopion, Jyväskylän, Oulun ja Porin seuduilla.
Groove FM:llä oli "erilaisen" radioaseman maine sen erikoistuttua afroamerikkalaiseen musiikkiin, mutta vähitellen se lisäsi tavanomaisen popin osuutta soittolistoissaan. Vuoden 2009 loppupuolella Groove FM teki kanavauudistuksen yhdessä kuulijoidensa kanssa, ja siitä alkaen kanavan musiikki keskittyi 1980-luvun soul- ja rytmimusiikkiin. Kanavalla soi musiikkia mm. artisteilta Bee Gees, Rick Astley, Boney M, ABBA ja Tina Turner.
Sanoma osti 1. heinäkuuta 2012 Metroradio Finland Oy:n, jolloin Groove FM sekä sen sisarkanavat Radio Suomipop ja Metro Helsinki siirtyivät Nelonen Median omistukseen. Vuonna 2013 Groove FM oli valtakunnallinen radiokanava, jolla oli lähes 350 000 viikoittaista kuulijaa.
Groove FM:n taajuuksilla aloitti 6. marraskuuta 2013 uusi, erityisesti sosiaalisen median aktiivikäyttäjille suunnattu radiokanava Loop, jolloin Groove FM siirtyi Helsingissä väliaikaiselle taajuudelle 92,2 MHz. 10. tammikuuta 2014 Groove FM otti käyttöönsä Radio Helsingin vanhat taajuudet, jotka olivat Helsingissä 88,6 MHz ja kaupungin pohjoispuolella 89,4 MHz.  Groove FM:n taajuudet siirtyivät 10. toukokuuta 2016 uudelle Helmiradiolle, jolloin Groove FM muuttui pelkäksi nettiradioksi.
Vuoden 2019 elokuussa Sanoma Media Finland ilmoitti ostavansa Businessradio Finland Oy:n. Kaupassa Business FM:n taajuudet siirtyivät osaksi Nelonen Mediaa, ja Groove FM aloitti 2. syyskuuta 2019 lakkautetun Business FM:n taajuuksilla nimellä Groove FM Business. Vuoden 2020 alussa nimi palautettiin Groove FM:ksi, ja kanava alkoi kuulumaan FM-taajuuksilla myös Vaasassa Helsingin ja Tampereen lisäksi. Tämän lisäksi kanavaa voi kuunnella nettiradiona Supla-palvelussa.
Groove FM:n kuuluvuusalue laajeni maaliskuun 2023 lopussa, jolloin kanava siirtyi nettiradiona jatkavan Helmiradion taajuuksille.
Juontajat

Kanavan juontajina toimivat vuoden 2015 loppupuolelle saakka Minni Salminen, Mika Kankaanpää ja Kaisa Siirala. Kanavan juontajina ovat toimineet aiemmin myös mm. Jarmo Leskinen, Sanna Mämmi ja Paleface. Nykyään kanavalla ei ole omia juontajia, mutta tasatunnein lähetetään lyhyt uutiskooste.
Ohjelmat

Groove FM:llä on lähetetty normaalin radiosoiton lisäksi erikoisohjelmia, joissa soitetaan eri tyylilajien musiikkia: jazzia, soulia, funkia ja kantria. Vuonna 2024 ohjelmia lähetettiin kuutena päivänä viikossa. Country-keskiviikko oli toteutettu Kantriradion kanssa ja maanantaisin lähetetty Matti Laipion toimittama Inside Jazz yhteistyössä Jazzrytmit-julkaisun kanssa. Aiemmin maanantaisin lähetettiin Kotimaisen jaskan tunti -ohjelma, joka keskittyi suomalaiseen jazz-musiikkin. Lisäksi Groove FM lähetti lauantai- ja sunnuntaiaamuisin jazz-musiikkia soittaneen Jazzaamiainen-ohjelman ja torstaisin The Ronnie Scott's Radio Show -ohjelman, joka oli ostettu brittiläiseltä JazzFM-kanavalta. Vuoden 2025 alusta alkaen ohjelmista lähetetään enää funk- ja soul-musiikkia soittavat Funky Friday ja Soul Sunday perjantaisin ja sunnuntaisin.
Aiheesta muualla

Groove FM:n kotisivut
Suomalaiset radioasemat
| --- | --- |
Yle:  Yle Radio 1  YleX  Yle Radio Suomi  Yle Vega  Yle X3M 
Bauer Media Group:  Basso  Iskelmä  Radio 957  Radio City  Radio Classic  Radio Mega Oulu  Radio Nova  Radio Pooki  SuomiRock  SuomiRäp  Auran Aallot  Radio Pori  Kasari  Ysäri  Top51  KISS 
Nelonen Media:  Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
NRJ Finland:  NRJ  Radio Nostalgia 
Keskisuomalainen:  Radio Keskisuomalainen  Radio Voima  Savon Aallot 
Muut:  Classic Hits  FUN Tampere  Järviradio  Kuhan.fm  Radio Dei  Radio Helsinki  Radio Inari  Radio Kaleva  Radio Moreeni  Radio Ramona  Radio Rex  Radio Sandels  Radio SUN  Radio Vaasa  Rattoradio  Sea FM Radio  Suviseuraradio  Tampereen Kiakkoradio 
Lakkautetut asemat:  Aito Hitti (2016–2019)  Aito Kajaus (1989–2019)  Box (2018–2020)  Business FM (2016–2019)  I LUV 2K (2018–2020)  Metro Helsinki (2005–2017)  Me Naiset Radio (2021–2023)  Oi FM (2007–2015)  Pispalan Radio (2015–2021)  Päijänneradio (1989–2001)  Radio 88,2 (1989–2020)  Radio 967 (2007–2011)  Radio Aalto (2007–2020)  Radio Alex  Radio Kaakko (2020–2023)  Radio KLF (2005–2015)  Radio Lakeus (1985–1989)  Radio Manta (1989–2011)  Radio Majakka (1999–2008)  Radio Melodia (2008–2016)  Radio Mikkeli (2013–2020)  Radio Rapu (2014–2016)  Radio Seinäjoki  Radio Sputnik (1999–2019)  Radio Ykkönen  Rogmo FM (2000–2009)  RÄP (3/2020–9/2020)  Simpsiö 96,9  Spin FM (2009–2020)  Spirit FM (2015–2018)  The Voice (2007–2016)  Zoom FM (2008–2011)  Yle Puhe (1998–2024) 
Nelonen Media
| --- | --- |
TV::  Nelonen  Nelonen HD  Jim  Liv  Hero 
Radio::  Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
Festivaalit::  Rockfest  RMJ  Himos Juhannus  Tahko Juhannus  Iskelmä Festivaali Himos / Pori  Jysäri  Wanaja Festival  Suomipop Festivaali Jyväskylä / Oulu  Tikkurila Festivaali  Tammerfest  Solar Sound Festival  Kuopiorock 
Suoratoisto- ja audiopalvelut::  Ruutu  Supla
Jukka Lanki

| Mitalit> Maa:   Suomi.Miesten hiihtosuunnistus.MM-kilpailut  | Mitalit> Maa:   Suomi.Miesten hiihtosuunnistus.MM-kilpailut  | Mitalit> Maa:   Suomi.Miesten hiihtosuunnistus.MM-kilpailut  | Maa:   Suomi> Miesten hiihtosuunnistus. |
| --- | --- | --- | --- |
|  Hopeaa | Krasnojarsk 2000 | pitkä matka |  |
|  Hopeaa | Krasnojarsk 2000 | viesti |  |
|  Hopeaa | Borovetz 2002 | viesti |  |
|  Hopeaa | Levi 2005 | viesti |  |
|  Pronssia | Windischgarsten 1998 | viesti |  |
|  Pronssia | Östersund 2004 | viesti |  |
|  Pronssia | Levi 2005 | pitkä matka |  |
Jukka Lanki (s. 11. kesäkuuta 1971) on suomalainen hiihtosuunnistaja ja moninkertainen MM-mitalisti. Aktiiviurallaan hän edusti Lounais-Hämeen Rastia.
Lanki voitti hopeaa pitkältä matkalta Krasnojarskin MM-kilpailuissa 2000 ja pronssia Levin MM-kilpailuissa 2005. Lisäksi hän on voittanut kolme viestihopeaa vuonna 2000 Krasnojarskissa, 2002 Borovetzissa ja 2005 Levillä sekä kaksi viestipronssia vuonna  1998 Windischgarstenissa ja 2004 Östersundissa. Hiihtosuunnistuksen maailmancupin kokonaiskilpailussa Lanki sijoittui toiseksi vuonna 2001 ja kolmanneksi vuonna 2000.
Mantshurian kandidaatti

| Mantshurian kandidaatti> The Manchurian Candidate |
| --- | --- |

Ohjaaja:  John Frankenheimer
Käsikirjoittaja:  George Axelrod
Tuottaja:   George Axelrod  John Frankenheimer 
Säveltäjä:  David Amram
Kuvaaja:  Lionel Lindon
Leikkaaja:  Ferris Webster
Tuotantosuunnittelija:  Richard Sylbert
Pukusuunnittelija:  Moss Mabry
Pääosat:   Frank Sinatra  Laurence Harvey  Janet Leigh  Angela Lansbury 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists Netflix
Ensi-ilta:   1962-10-2424. lokakuuta 1962 (Yhdysvallat)    1989-02-1010. helmikuuta 1989 (Suomi)  
Kesto:  126 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mantshurian kandidaatti (engl. The Manchurian Candidate) on John Frankenheimerin ohjaama yhdysvaltalainen elokuva vuodelta 1962. Elokuva perustuu Richard Condonin romaaniin Mantšurian sankari, jonka pohjalta käsikirjoituksen teki George Axelrod.
Angela Lansbury oli Oscar-ehdokkaana parhaasta naissivuosasta ja Ferris Webster parhaasta leikkauksesta. Mantshurian kandidaatti valittiin vuonna 1993 National Film Registryn arkistoitavien elokuvien joukkoon.
American Film Instituten vuonna 2001 julkistamalla kaikkien aikojen jännittävimpien amerikkalaiselokuvien listalla Mantshurian kandidaatti arvioitiin sijalle 17.
Juoni

Kersantti Raymond Shaw’n (Laurence Harvey) johtama joukkue joutuu korealaisten joukkojen väijytykseen ja vangiksi. Kotiinpalattuaan hän saa sankarin vastaanoton ja palkitaan Medal of Honorilla. Pian käy kuitenkin selväksi, että joukkueen miehet ovat ennen vapautustaan joutuneet aivopesuun, ja useat heistä näkevät toistuvia painajaisia. Kokemuksesta eniten kärsineelle kapteeni Bennet Marcolle (Frank Sinatra) selviää, että venäläiset ja kiinalaiset agentit ovat ohjelmoineet Shaw’n oikeaa käskyä odottavaksi salamurhaajaksi: kun hänelle näytetään ruuturouva-pelikortti, hänen on ohjelmointinsa mukaan tehtävä mitä tahansa hänelle sen jälkeen käsketään.
Shaw’n amerikkalainen valvoja on hänen äitinsä (Angela Lansbury), joka on valmis mihin tahansa saadakseen täysin hallitsemansa toisen aviomiehensä presidentiksi. Hän ryhtyy yhteistyöhön vihollisen kanssa ja on jopa valmis uhraamaan oman poikansa toteuttaakseen hankkeensa.
Roolit

| 0 | 1 | 2 |
| --- | --- | --- |
|  Frank Sinatra  | … |  kapteeni Bennett Marco   |
|  Laurence Harvey  | … |  Raymond Shaw   |
|  Janet Leigh  | … |  Eugenie Rose Chaney   |
|  Angela Lansbury  | … |  rouva Iselin   |
|  Henry Silva  | … |  Chunjin   |
|  James Gregory  | … |  senaattori John Yerkes Iselin   |
|  Leslie Parrish  | … |  Jocelyn Jordan   |
|  John McGiver  | … |  senaattori Thomas Jordan   |
Kielto ja ensi-ilta Suomessa

Valtion elokuvatarkastamo asetti elokuvalle ikärajan KK (Kokonaan kielletty) 1963 ulkopoliittisista syistä. Elokuvaa ei siten saanut Suomessa levittää eikä esittää laillisesti. Se sai lopulta ensi-iltansa vasta vuonna 1989, kun ulkopoliittista kieltoperustetta ei enää voinut käyttää. Ensi-iltaan vapauttamisen yhteydessä elokuvatarkastamo oli erikseen toivonut, että elokuvan markkinoinnissa ei mainittaisi elokuvan olleen kielletty ulkopoliittisista syistä. Tarkastamon johtaja Jerker A. Eriksson sanoi Helsingin Sanomien haastattelussa 1989, että ”Poliittisista syistä aikoinaan kielletyt filmit voidaan hyväksyä nyt, poikkeuksetta, melko varmasti.”
Kirjallisuutta

Marcus, Greil: ”Kylmän sodan uni: Mantshurian kandidaatti”, Filmihullu 6/2006.
Kulho (Kontiolahti)

Kulho on kylä ja taajama Pohjois-Karjalassa, Kontiolahden kunnassa lähellä Joensuun kaupungin rajaa. Asukkaita kylässä on noin 800. Vuoden 2019 lopussa Kulhon taajamassa oli 738 asukasta. Kulhosta on Joensuun keskustaan noin 10 kilometriä ja Kontiolahden keskustaan noin 22 kilometriä.
Kulhossa on alakoulu, urheilukenttä, päiväkoti ja hevostiloja. Urheiluseura Kulhon Kunto tunnetaan pesäpalloperinteistään. Kulhon kyläyhdistys ry. on perustettu 2004. Yhdistys järjestää muun muassa kyläjuhlia, keskustelutilaisuuksia, siivoustalkoita ja retkiä.
Kulho on Pielisjoen rannan kyliä, mutta suuri osa kylästä sijaitsee kaukana rannasta. Kulhossa on useita lampia, joiden rannalla on asutusta. Kulhossa on kaksi uimarantaa Rekilammen ja Aittolammen rannoilla. Siellä on yksi Joensuun kaupungin vedenottamoista (Kerola), sorakuoppia ja luonnonsuojelualue.
Koulu

Kulhossa sijaitsee alakoulu. Koulussa on noin 130 oppilasta ja noin 10 opettajaa. Kulhon koulu aloitti toimintansa 1920-luvun lopulla.
Kuuluisia kulholaisia

Pertti Mäkisalo (1936–1995), opettaja ja tunnettu pesäpallovaikuttaja Pohjois-Karjalassa
Jukka Nevalainen, muusikko
Lauri Dalla Valle, jalkapalloilija
Loreno Dalla Valle, yrittäjä, "tattikeisari"
Aiheesta muualla

Kulhon Kunnon kotisivut (Arkistoitu – Internet Archive)
Kulhon koulun kotisivut
Kontiolahden kylät
Harivaara
Herajärvi
Iiksi
Jakokoski
Kontiolahti
Kontioniemi
Kulho
Kunnasniemi
Kupluskylä
Kylmäoja
Lehmo
Mönni
Onttola
Paihola
Puntarikoski
Puso
Pyytivaara
Rantakylä
Romppala
Selkie
Varparanta
Venejoki
Luettelo taruolennoista (A)

Tämä on luettelo A:lla alkavista taruolennoista.
Aarnikotka (Heraldiikka) – Leijonakotkahybridi
Aasat (Norja) – Norjalaiset jumalolennot.
Aatxe (Baskit) – Härkähenki.
Agathos Daimon (Kreikka) – Viini- ja viljapeltojen henki.
Agloolik (Inuiitit) – Jäähenki, joka auttaa metsästäjiä ja kalastajia.
Agni (Hindu) – Tulen ja uhrien jumala
Aigamuxa (Khoit) – Antropofaaginen humanoidi, jolla on silmät jalkapohjassa.
Ajatar (Suomi) – Naislohikäärme/-käärmehenki, jonka sanotaan levittävän tauteja
Akka (Suomi) – Naishenki tai pieni jumalatar.
Alkonost (Slaavi) – Enkelilintu, jolla on ihmisen pää ja rinnat.
Alma (Mongolit) – Raakalaismainen humanoidi.
Amarok (Inuiitit) – Jättiläissusi.
Ammit (Muinainen Egypti) – Naispuolinen demoni, joka oli osittain leijona, virtahepo ja krokotiili ja söi jumalattomien sielut.
Ankoù (Ranska) – Luurankohaudanvartija lyhdyllä ja viikatteella.
Anqa (Arabia) – Jättiläismäinen myyttinen lintu, joka on samanlainen kuin feeniks.
Antaios (Kreikka) – Jättiläinen, joka oli erittäin vahva niin kauan kuin hän pysyi kosketuksessa maahan.
Antero Vipunen (Suomi) – Maanalainen jättiläinen.
Anubis (Muinainen Egypti) – Hautajaisten jumala.
Apkallu (Sumeri) – Kalaihmishybridi, joka seuraa Ea-jumalaa.
Arachne (Kreikka) – Kentaurimainen ihmishämähäkkihybridi.
Argos (Kreikka) – Satasilmäinen jättiläinen.
Arimaspi (Kreikka) – Yksisilmäinen humanoidi.
Asurat (Hindu) – Hindujen pahantahtoiset jumalat.
Aswang (Filippiinit) – Raatoja syövä humanoidi.
Azukiarai (Japan9) – Henki, joka pesee azukipapuja jokien varsilla.
Reaktor

| Reaktor Innovations Oy |
| --- | --- |

Yritysmuoto:  osakeyhtiö
Perustettu:  2000
Toimitusjohtaja:  Pekka Horo
Kotipaikka:  Helsinki, Suomi
Toimiala:  Ohjelmistot
Liikevaihto:   91,6 milj. euroa (2022)
Liikevoitto:  10,1 milj. euroa (2022)
Henkilöstö:  497 (2022)
Emoyhtiö:  Reaktor Group
Omistaja:  Yli 300 työntekijää (2020)
Kotisivu:  reaktor.com
Infobox OKVirheellinen NIMI-arvo: 
Reaktor Innovations Oy eli Reaktor on suomalainen it-yritys, joka toimii seitsemässä maassa ja myy muun muassa ohjelmistokehitystä, digitaalisten palvelujen ­suunnittelua, designia ja digistrategian konsultointia.
Reaktor Innovationsin emoyhtiö on Reaktor Group.
Reaktor Innovationsilla oli noin 500 työntekijää vuonna 2022 ja sen liikevaihto oli yli 91 miljoonaa euroa. Koko konsernissa työntekijöitä on noin 700 ja sillä on toimistot Helsingissä, Turussa, Tampereella sekä ulkomailla New Yorkissa, Amsterdamissa, Lissabonissa, Tukholmassa ja Tokiossa.
Historia

Java-ohjelmoijista koostunut kaveriporukka perusti Reaktorin vuonna 2000 samoihin aikoihin, kun IT-kupla puhkesi.  Kymmeneen perustajaan lukeutuivat Vesa Lauronen, Timo Lukumaa, Teemu Matilainen, Antti Mäkelä, Timo Rantalaiho, Hannu Terävä, Antti Tuomaala, Tuomas Routto, Petteri Valkonen ja Markus Ylä-Ilomäki. Heidän liikeideansa perustui teknisiin ratkaisuihin ja ohjelmistokehitykseen. Yhtiön ensimmäinen konttori avattiin Helsingin Köydenpunojankadulle. Yhtiön ensimmäisiä asiakkaita olivat Posti ja Sanoma.
Kun alalla alettiin huomioida asiakaslähtöisyys, myös Reaktor päätti panostaa käyttöliittymäsuunnitteluun, jossa palvelut ja tuotteet suunnitellaan käyttäjien lähtökohdista käsin. Myöhemmin tuotteistettiin myös visuaalinen suunnittelu, digitaalisten palvelujen suunnittelu, kokonaisvaltainen design ja strategiatyö.
Vuosina 2006–2010 yritys kasvoi voimakkaasti. Reaktor toteutti Oma Elisa -palvelun, Finnairin matkasovelluksen ja digipalveluja Tapiolalle. Vuonna 2007 yhtiön liikevaihto oli 9,3 miljoonaa euroa. Vuosina 2003–2007 liikevaihto kasvoi keskimäärin 77 prosenttia vuodessa.
Reaktor alkoi kehittää omaa Reaktor Polte -pääomasijoitusmalliaan vuonna 2012.
Vuonna 2013 yhtiö perusti ensimmäisen toimistonsa ulkomaille, Tokioon, kun eräs työntekijä muutti sinne.
Reaktor järjesti ensimmäiset koodauksen maailmanmestaruuskilpailut vuonna 2014. Hello World Open -kilpailu toteutettiin yhteistyössä peliyhtiö Supercellin kanssa. Tammikuussa 2014 Reaktor järjesti Suomen ensimmäisen Lasten koodikoulun, joka levisi pian muiden alan yritysten ja vapaaehtoisten järjestäjätahojen avulla ympäri Suomea. Syyskuussa 2014 järjestettiin ensimmäinen, Reaktorin koodikoulun materiaaleihin ja konseptiin perustuva lasten ohjelmointioppitunti Saksassa.
Reaktor ja Aalto-yliopisto aloittivat vuonna 2015 yhteisen avaruusohjelman. Sen myötä laukaistiin avaruuteen Suomen ensimmäinen kaupallinen nanosatelliitti, Reaktorin Reaktor Hello World vuonna 2018. Espoon Otaniemessä rakennettu satelliitti kantoi mukanaan Teknologian tutkimuskeskus VTT:n kehittämää infrapuna-alueen hyperspektrikameraa. Vuodesta 2019 Reaktor Space Labin satelliittialustaa on käytetty myös Euroopan avaruusjärjestön tilaamassa W-cube-satelliitissa. Yhtiö avasi toimiston New Yorkiin ja yhtiöitti sijoitustoimintansa rahoitusyhtiö Reaktor Venturesiksi. Reaktor järjesti ensimmäinen koko henkilöstöä koskeva osakeannin. Antiin osallistui yli 90 prosenttia työntekijöistä. Konsernin liikevaihto oli noin 43,1 miljoonaa euroa.
Myöhemmin yhtiö avasi toimistot Amsterdamiin, Dubaihin, Turkuun ja Tampereelle. Yhtiön tuotteisiin lisättiin konseptointipalvelut.
Vuoteen 2020 asti yhtiön toimitusjohtajana toimi Vesa Lauronen, yksi yhtiön perustajista. Hänen seurajansa oli Sampo Pasanen. Yhtiön kolmas toimitusjohtaja, Pekka Horo aloitti lokakuussa 2023.
Vuonna 2022 konsernin liikevaihto oli yli 117 miljoonaa euroa.
Organisaatio

Reaktor Groupilla oli vuonna 2023 noin 700 työntekijää. Yhtiön pääkonttori on Helsingissä, minkä lisäksi sillä on toimistot Tampereella ja Turussa, ulkomailla Amsterdamissa, Lissabonissa, New Yorkissa, Tokiossa ja Tukholmassa. Työntekijöistä noin neljännes työskentelee ulkomailla.
Vuonna 2024 konsernin johtoryhmään kuului toimitusjohtaja Pekka Horon lisäksi Ilkka Kosola, Anouk Koudijs, Lasse Nordlund ja Roni Ström.
Konsernin suurin tytäryhtiö on Reaktor Innovations, jolla oli noin 500 työntekijää vuonna 2022 ja yli 91 miljoonan euron liikevaihto.
Muita yhtiön tytäryhtiöitä on esimerkiksi Talented Solutions, joka on erikoistunut kokeneiden it-osaajien välittämiseen. Reaktor omistaa siitä 69 prosenttia. Talented Solutionsin tytäryhtiö Mavericks toimii Kroatiassa ja Norjassa.
Reaktor on perustanut myös Fusion Ecosystem -yritysverkoston, jonka avulla voidaan etsiä hankkeeseen sopivaa asiantuntijaa. Kymmenvuotias liiketoiminta eriytettiin omaksi yhtiöksi kesällä 2023. Verkostossa toimi silloin yli 30 yritystä, joilla oli lähes 3000 työntekijää Euroopassa, Pohjois-Amerikassa ja Aasiassa.
Organisaatio > Reaktor Ventures

Reaktor Ventures sijoittaa alkuvaiheen startup-yrityksiin. Sillä ei ole varsinaista pääomarahastoa, vaan se on sijoittanut konsernin taseessa olevia varoja. Vuosina 2013–2018 Reaktor sijoitti 42 eri yritykseen ja yhteen alkuvaiheen rahastoon. Sen jälkeen yhtiö keskittyi auttamaan portfolioyrityksiään kasvussa.
Reaktor Ventures on sijoittanut muiden muassa Singaan, Wunderdogiin, Polar Squadiin, Fourkindiin, Swappieen, Kide Scienceen, Venuuhun ja Kaiku Healthiin.lähde?
Tammikuussa 2024 Reaktor kertoi sijoittavansa tamperelaiseen Krosswise-konserniin, jolla oli kolme tytäryhtiötä: puolustus- ja turvallisuusalan yhtiö 61 Northpoint Solutions Oy, teollisuuden digitalisaatioyritys Forge Digital Oy ja terveydenhuollo parissa toimiva yritys.
Tuotteet ja palvelut

Reaktorin tuotteet ovat ohjelmistoja, digitaalisten palvelujen ­suunnittelua, designia ja digistrategian konsultointia.
Asiakkaita

Reaktorin asiakkaat toimivat esimerkiksi julkishallinnossa.
Vuonna 2014 Ylioppilastutkintolautakunta valitsi Reaktorin sähköisten ylioppilaskirjoitusten järjestelmän toteuttajaksi.
Kyberturvallisuuskeskuksen kanssa Reaktor kehittää tietoturvaloukkausten havainnointi- ja varoitusjärjestelmä Havaroa.
Reaktor kehittää ja ylläpitää Yleisradion datatuotteita, kuten suosittelujärjestelmiä.
Reaktor on toteuttanut Finnairin mobiilisovelluksen ja uudistanut Helsinki-Vantaan lentokentän käyttäjäkokemuksen hyödyntämällä matkustajadataa ja tekoälyä.
Yhtiön liikevaihdosta 40 prosenttia tulee ulkomailta. Kansainvälisiä asiakkaita ovat esimerkiksi
saksalainen urheilutarvikeyhtiö Adidas, jonka verkkokaupan teknisestä kehittämisestä, designista ja käyttäjäkokemuksesta Reaktor vastaa.
Euroopan avaruusjärjestö ESA
yhdysvaltalainen kaapelitelevisioverkko HBO
arvopaperipörssi NASDAQ.
Projekteja > Elements of AI

Elements of AI on maksuton verkkokurssi, jonka Reaktor on toteuttanut yhdessä Helsingin yliopiston kanssa. Kurssi opettaa tekoälyn perusteita.
Joulukuussa 2019 Suomen hallitus lupasi tarjota kurssin ilmaiseksi EU-kansalaisten käyttöön vuosien 2020–2021 aikana. Keväällä 2020 kurssi oli saatavilla suomeksi, ruotsiksi, viroksi, englanniksi, saksaksi, latviaksi ja norjaksi. Sitä oli rekisteröitynyt suorittamaan yli 400 000 ihmistä.
Toukokuussa 2019 kurssia alettiin tarjota suomalaisissa vankiloissa sähköisillä työasemilla, joita vangit käyttävät myös esimerkiksi uutisten lukemiseen ja kirjastopalveluihin.
Kurssi voitti pääpalkinnon Massachusetts Institute of Technologyn (MIT) Inclusive Innovation Challenge -kilpailussa vuonna 2019. Suomessa kurssi on palkittu esimerkiksi Vuoden huiput -kilpailussa, Grand One -kilpailun pääpalkinnolla ja Vuoden viestintätekona.